Liste over filmpriser og prisnominasjoner tildelt Avatar

Liste over filmpriser og prisnominasjoner tildelt Avatar omfatter tildelinger av og nominasjoner til 13 filmpriser og én musikkpris.

Avatar er en amerikansk science fiction-film fra 2009, regissert av James Cameron. Sam Worthington, Zoë Saldaña, Michelle Rodríguez, Sigourney Weaver og Stephen Lang spiller hovedrollene. Filmen hadde verdenspremiere 10. desember 2009 i London og kinopremiere i Norge 18. desember. Den ble en stor publikumssuksess med en totalomsetning på cirka 2, 7 milliarder dollar i billettinntekter. Avatar er per juli 2016 historiens mest innbringende film (uten justering for inflasjon). Filmen gjorde det også godt blant kritikere; dette gjenspeiles i at filmen har fått 83 % på Rotten Tomatoes.

Avatar vant tre Oscar-priser for beste visuelle effekter, beste kinematografi og beste scenografi, og ble nominert i ytterligere seks kategorier: beste regi, beste film, beste filmklipp, beste originalmusikk, beste lydklipp og beste lydmiks. Den vant to Golden Globe-priser for beste dramafilm og beste regi, og ble nominert til beste originalmusikk og beste sang for låten «I See You (Theme from Avatar)». Musikken og filmlåten ble også nominert til hver sin Grammy Award. Filmen ble foruten dette nominert til åtte British Academy Film Awards («BAFTA-priser»), og vant to for scenografien og effektene. Den vant seks Critics' Choice Movie Awards for beste actionfilm, beste scenografi, beste kinematografi, beste filmklipp, beste lyd og beste visuelle effekter.

Filmen vant hver pris den var nominert til under Saturn Award-utdelingen: beste science fiction-film, beste kvinnelige hovedrolle, beste mannlige hovedrolle, beste kvinnelige birolle, beste mannlige birolle, beste regi, beste manus, beste musikk, beste scenografi og beste spesialeffekter, samt æresprisen Visionary Award til Cameron. Avatar har også vunnet publikumsprisene People's Choice Awards og Teen Choice Awards.

Liste

Fotnoter

Referanser

Eksterne lenker 
 Priser tildelt Avatar på Internet Movie Database

Avatar